
1. Centralizētā funkcija vai koplietošanas pakalpojums (turpmāk – pakalpojums)
	Pašvaldības referendumu nodrošināšana – koplietošanas pakalpojums, kas nodrošinās Vietējo pašvaldību referendumu likumā paredzēto mērķi – veicināt vietējās pašvaldības iedzīvotāju līdzdalību vietējas nozīmes jautājumu lemšanā no 2025. gada 1. augusta. Ar minētā pakalpojuma palīdzību tiks nodrošināta vietējās pašvaldības iedzīvotāju līdzdalība vietējas nozīmes jautājumu lemšanā interneta balsošanas vietnē, izmantojot IKT sistēmu piedāvātos risinājumus, saskaņā ar Vietējo pašvaldību referendumu likumu, kā arī digitalizēta vēlēšanu procesā iesaistīto grupu (vēlēšanu komisiju, vēlētāju, novērotāju) saziņa ar CVK, izmantojot drošu iekšēju IKT sistēmu, saskaņā ar Digitālās transformācijas pamatnostādnēm 2021.–2027. gadam, kas paredz, izmantojot digitālās iespējas, nodrošināt sabiedrībai pilnvērtīgas līdzdalības iespējas


2. Pakalpojuma sniedzējs
	Sistēmas pārzinis – Valsts digitālās attīstības aģentūra (turpmāk – VDAA)


3. Pakalpojuma rādītāji (pakalpojuma līmeņa vienošanās līmeņi (SLA))
	Visiem Projekta ietvaros ieviestajiem pakalpojumiem tiks noteikti šādi kvalitātes un pieejamības rādītāji (konkrēto pakalpojumu rādītāju vērtības tiks noteiktas projektēšanas laikā).
Plānotie Pakalpojumu kvalitātes rādītāji ir šādi: 
· Pakalpojuma pieprasīšanas laiks – laiks, kas nepieciešams pakalpojuma pieprasīšanai nepieciešamās informācijas un datņu apstrādei un iesniegšanai, 
· Pakalpojuma izpilde un saņemšanas laiks – laiks, kas nepieciešams pakalpojuma pieprasījuma apstrādei un pakalpojuma rezultāta piegādei, 
· Pakalpojuma izpildes automatizācijas līmenis – pakalpojuma piegādes automatizācija, bez pakalpojuma pieprasītāja atkārtota pieprasījuma atjaunošanas un datņu pievienošanas, plānotā vērtība >90%. 

Plānotie Pakalpojumu pieejamības rādītāji ir šādi: 
· Pakalpojuma pieejamības laiks: 24/7 
· Pakalpojuma darbspējas laiks (uptime): 99,5%





4. Pakalpojuma saņēmēju loks
	Pakalpojuma saņēmēji būs visas Latvijas pašvaldības un noteiktajos reģionos mītošās sociāli un ekonomiski aktīvās sabiedrības grupas, tādejādi, pamatojoties uz Vietējo pašvaldību referendumu likumu, veicinot vietējās pašvaldības iedzīvotāju līdzdalību vietējās nozīmes jautājumu lemšanā, kā arī kā pakalpojuma saņēmēji būs pati CVK, vēlēšanu komisijas un citas digitalizēto vēlēšanu procesā iesaistītās grupas un organizācijas (atbilstoši lomām). 
Ņemot vērā, ka Pašvaldības referendumu nodrošināšanas pakalpojums būs jauns koplietošanas pakalpojums, pakalpojuma izmantošanas veicināšanu pēc projekta noslēguma paredzēts veikt ar informācijas par pakalpojumu pieejamību, atbalsta sniegšanu potenciālajiem tā izmantotājiem un, pēc nepieciešamības, sadarbībā ar CVK īstenojot komunikācijas kampaņas. Risinājuma (t.sk. tā sastāvdaļu) obligāta izmantošana ir noteikta ar Vietējo pašvaldību referenduma likumu. Projekta realizācijas laikā ir plānots pārskatīt visus vēlēšanu procesu regulējošus tiesību aktus, sagatavojot priekšlikumus tiesību aktu grozījumiem. 


5. Pakalpojuma sniegšanu nodrošinošais IKT risinājums
	Pakalpojumu sniegšanā tiks iesaistīti šādi risinājumi:
· Projekta ietvaros izstrādājamā Vēlēšanu platforma.
· E- pakalpojums “Parakstīšanās par vēlētāju iniciatīvām”(EP177) - Pakalpojums nodrošina iespēju tiešsaistē piedalīties parakstu vākšanā par vēlētāju iniciatīvām, kas tiek organizētas atbilstoši likumam "Par tautas nobalsošanu, likumu ierosināšanu un Eiropas pilsoņu iniciatīvu".
· Elektroniskais tiešsaistes vēlētāju reģistrs (ETVR)  - Vēlētāju reģistra informācijas sistēmas modulis, kas nodrošina vēlēšanu procedūras laikā veikt atzīmi vēlētāju sarakstā par vēlētāja dalību vēlēšanās: viens vēlētājs - viena balss.
· Tiesu administrācijas Valsts vienotās datorizētās zemesgrāmatas projekta laikā izstrādājamais datu apmaiņas risinājums, kas automatizēs masveida datu izgūšanai par  īpašuma tiesībām konkrētā pašvaldībā.


6. Pakalpojuma sniegšanas un saņemšanas tiesiskais regulējums un pakalpojuma ieviešanas stratēģija
	Atbilstoši 2022.gada 17.martā pieņemtajam Vietējo pašvaldību referendumu likumam, kas stājies spēkā 2024.gada 1.septembrī un kura mērķis ir veicināt vietējās pašvaldības iedzīvotāju līdzdalību vietējās nozīmes jautājumu lemšanā,  un saskaņā ar 2021.gada 7.jūlija MK rīkojumu Nr. 490 “Digitālās transformācijas pamatnostādnes 2021.-2027.gadam”, kas paredz, izmantojot digitālās iespējas, nodrošināt sabiedrībai pilnvērtīgas līdzdalības iespējas, izmantojot IKT sistēmu risinājumus, plānots:
· izveidot digitālo vidi - Pašvaldības referendumu nodrošināšanas pakalpojumu kā koplietošanas pakalpojumu (pašvaldībām un sabiedrībai).
Risinājuma (t.sk. tā sastāvdaļu) obligāta izmantošana ir noteikta ar Vietējo pašvaldību referenduma likumu.


7. Pakalpojuma finansēšanas pieeja1
	Lai VDAA varētu uzturēt pakalpojuma darbināšanai nepieciešamo jauno funkcionalitāti (pašvaldību referendumu nodrošināšana), proti, cilvēkresursu pieprasījums tās ekspluatēšanai un uzturēšanai, projekta īstenošanas rezultātu uzturēšanai tiks izmantota koplietošanas pakalpojumu sniegšanas finansēšanas pieeja, kas nodrošina finansēšanu no pakalpojuma sniedzēja valsts budžeta programmas, paredzot atbilstošus resursus attiecīgās pārvaldes funkcijas vai koplietošanas pakalpojuma uzturēšanai. Projektam noslēdzoties 2026. gadā, līdzekļi uzturēšanai tiks pieprasīti normatīvajos aktos noteiktajā kārtībā, iekļaujot detalizētus izmaksu aprēķinus





8. Pakalpojuma sniegšanas uzsākšanai vai izvēršanai nepieciešamā papildu valsts budžeta finansējuma apmērs un pamatojums, ņemot vērā arī ieguvumus un izmaksas2
	Sociālekonomisko ieguvumu apraksts un aprēķini pieejami projekta "Vēlēšanu procesu digitalizācija un automatizācija" pasē.
Risinājuma uzturēšanai VDAA indikatīvi paredzēts papildus pieprasīt līdz 545 000 euro gadā. Projektam noslēdzoties 2026. gadā, līdzekļi uzturēšanai tiks pieprasīti normatīvajos aktos noteiktajā kārtībā, iekļaujot detalizētus izmaksu aprēķinus, to skaitā par:
· programmatūras uzturēšanu (tai skaitā dokumentācijas aktualizāciju atbilstoši veiktajām izmaiņām) un lietotāju atbalsta nodrošināšanu
· mākoņpakalpojumu infrastruktūras nodrošināšanu
· ikgadējiem ārējiem drošības un veiktspējas auditiem
· trešo pušu licenču un papildu drošības pakalpojumu (tai skaitā DDOS, SOC, PAM, SIEM utt.) nodrošināšanu
· apmācību materiālu pilnveidošanu atbilstoši programmatūras izmaiņām


Lietotie saīsinājumi:
SLA – (angl. – Service Level Agreement), pakalpojuma līmeņa vienošanās
IKT – informācijas un komunikācijas tehnoloģijas
CVK – Centrālā vēlēšanu komisija
VDAA – Valsts digitālās attīstības aģentūra
ETVR - Elektroniskais tiešsaistes vēlētāju reģistrs
DDoS – Distributed denial of service (izkliedētā pakalpojuma atteikuma uzbrukums)
SOC – Security operations center (Drošības operāciju centrs)
PAM – Privileged access management (Priviliģēto lietotāju pārvaldība)
SIEM - Security information and event management (Drošības informācijas un notikumu pārvaldība)


Piezīmes.
1. Saskaņā ar informatīvo ziņojumu "Par valsts pārvaldes informācijas un komunikācijas tehnoloģiju koplietošanas pakalpojumu attīstības plānošanu un finansēšanu" (pieņemts zināšanai Ministru kabineta 2022. gada 7. jūnija sēdē (prot. Nr. 30 29. §)) definētajām centralizēto funkciju un IKT koplietošanas pakalpojumu finansēšanas pieejām.
2. Aizpilda, ja 7. punktā norādītā izvēlētā finansēšanas pieeja paredz, ka pakalpojuma uzturēšanu pakalpojuma sniedzējs nevar nodrošināt atbilstoši esošajiem budžeta līdzekļiem un ir nepieciešama finansējuma pārdale no pakalpojuma izmantotājiem (citām valsts budžeta iestādēm) vai ir nepieciešams papildu valsts budžeta finansējums, kas tiks pieprasīts normatīvajos aktos noteiktajā kārtībā."

